

U Kutini, 25.1.2025.

 **Upute za prijavitelje**

Datum objave javnog poziva: **27. siječnja 2025. godine**

Rok za dostavu prijava: **27. veljače 2025. godine**

Sadržaj:

1**.FINANCIRANJE GODIŠNJEG PROGRAMA UDRUGA USPORTU GRADA KUTINE ZA 2025.**

 **GODINU**

1.1 OPIS PROBLEMA ČIJEM SE RJEŠAVANJU ŽELI DOPRINIJETI OVIM JAVNIM POZIVOM

1.2 CILJEVI NATJEČAJA I PRIORITETI ZA DODJELU SREDSTAVA

1.3 PLANIRANI IZNOSI I UKUPNA VRIJEDNOST JAVNOG POZIVA

**2. FORMALNI UVJETI JAVNOG POZIVA**

2.1. Prihvatljivi prijavitelji: tko može podnijeti prijavu?

2.2 Prihvatljivi troškovi koji će se financirati ovim natječajem

**3. KAKO SE PRIJAVITI?**

3.1.Obrazac opisa programa/ projekta

3.1.1. Sadržaj Opisnog obrasca

3.2.Obrazac proračuna projekta

3.2.1. Sadržaj obrasca Proračuna

3.3.Popis priloga koje je potrebno priložiti uz prijavu

3.5. Gdje poslati prijavu?

3.6. Rok za slanje prijave

3.7. Kome se obratiti ukoliko imate pitanja?

**4. PROCJENA PRIJAVA I DONOŠENJE ODLUKE O DODJELI SREDSTAVA**

4.1. Pregled prijava u odnosu na formalne uvjete Javnog poziva

4.2. Ocjena prijava koje su zadovoljile propisane uvjete javnog poziva
4.3. Obavijest o donesenoj odluci o dodjeli financijskih sredstava

**5. POPIS NATJEČAJNE DOKUMENTACIJE**

**1.FINANCIRANJE GODIŠNJEG PROGRAMA UDRUGA USPORTU GRADA KUTINE ZA 2025.**

**GODINU**

**1.1 OPIS PROBLEMA ČIJEM SE RJEŠAVANJU ŽELI DOPRINIJETI**

 **OVIM NATJEČAJEM**

Natječaj se provodi zbog nedovoljnog ulaganja u sport i sportske aktivnosti, zbog jačanja sportskih udruga te razvoja i promicanja sporta.

 **1.2 CILJEVI NATJEČAJA I PRIORITETI ZA DODJELU SREDSTAVA**

Opći ciljevi natječaja Grada Kutine i Zajednice sportskih udruga Grada Kutine:

Ulaganje u razvoj mlađih sportaša, radi stvaranja široke kvalitativne osnove kao uvjeta daljeg napretka, odnosno očuvanju dostignute razine kvalitete kutinskog sporta

Unapređenje vrhunske sportske opreme koja potiče razvoj sporta i doprinosi ugledu Grada Kutine

Posebni ciljevi:

Poticanje uključivanja u sport što većeg broja građana, osobito djece i mladeži

Prioriteti za dodjelu sredstva:

1. Sportske udruge (klubovi)

 **1.3 PLANIRANI IZNOSI I UKUPNA VRIJEDNOST NATJEČAJA**

1) Za financiranje programa/projekata u okviru ovog Natječaja raspoloživ je iznos od  **629.800,00 EUR**

2) Za financiranje programa energenti i održavanje u okviru ovog Natječaja raspoloživ je
 iznos od **12.000,00 EUR**

3) Za rad Zajednice –  **111.900,00 EUR**

**a) NATJEČAJ – 72.900,00 EUR**

**b) MANIFESTACIJE – 15.000,00 EUR**

**c) ZAJEDNICA – 24.000,00 EUR**

4) RK MOSLAVINA – **268.200,00 EUR**

5) HNŠK MOSLAVINA –  **102.600,00EUR**

6) ŠKOLA NOGOMETA – **38.100,00 EUR**

7) ŠKOLA RUKOMETA – **11.300,00 EUR**

8) ŠKOLA ŽENSKOG RUKOMETA – **18.200,00 EUR**

9) DONACIJE ZA KORIŠTENJE SADRŽAJA – **54.000,00 EUR**

10) ULAGANJE U SPORTSKU INFRASTRUKTRU – **13.500,00 EUR**

Očekivani broj udruga koji će se financirati u sklopu natječaja iznosi 36. Prioritetno načelo za odobravanje financijskih sredstava na temelju kojih prednost u odobravanju financijskih sredstava može ostvariti određeni prijavitelj je da je Udruga punopravni član zajednice.

***NAPOMENA: Navedeno je podložno promjenama na temelju Izmjena i dopuna financijskog plana za 2025. godinu.***

**2.FORMALNI UVJETI NATJEČAJA**

**2.1.Prihvatljivi prijavitelji: tko može podnijeti prijavu?**

Na ovaj javni poziv mogu se javiti sve udruge punopravne članice Zajednice sportskih udruga Grada Kutine, čiji su ciljevi i djelatnost usmjereni ka zadovoljenju javnih potreba građana u području sporta, odnosno aktivnosti usmjerene prema razvoju i promicanju sporta, a kojima temeljna svrha nije stjecanje dobiti. Udruge koje se javljaju na ovaj javni poziv moraju biti upisane u Registar udruga, Registar neprofitnih organizacija i u Registar sportskih djelatnosti,

koja se svojim statusom opredijelila za obavljanje djelatnosti i aktivnosti koje su predmet financiranja i kojima promiče uvjerenja i ciljeve koji nisu u suprotnosti s Ustavom i zakonom.

Korisnik financiranja mora uredno ispunjavati obveze iz svih prethodno sklopljenih ugovora o financiranju iz javnih izvora, u suprotnom svaka prijava novog programa i/ili projekta na javni natječaj bilo kojeg davatelja

financijskih sredstava bit će odbijena, sukladno uvjetima koje propisuje pojedini davatelj financijskih sredstava.

Korisnik financiranja mora uredno ispunjavati obveze plaćanja doprinosa za mirovinsko i zdravstveno osiguranje i plaćanja poreza te druga davanja prema državnom proračunu i proračunima jedinica lokalne

samouprave, a protiv korisnika financiranja, odnosno osobe ovlaštene za zastupanje udruge i voditelja programa ili projekta ne vodi se kazneni postupak i nije pravomoćno osuđen za prekršaj određen člankom

48. stavkom 2. alinejom c), odnosno pravomoćno osuđen za počinjenje kaznenog djela određenog člankom 48. stavkom 2. alinejom d) ove Uredbe ili uvjetima javnog natječaja.

Na javni poziv mogu se javiti sve udruge koje ispunjavaju prethodno navedene uvjete, uz dostavu dokaza o usklađenju svojih statuta sa odredbama Zakona o udrugama.

 **2.2 Prihvatljivi troškovi koji će se financirati ovim natječajem**

Prihvatljivi troškovi su troškovi koje je imao korisnik financiranja te koji ispunjavaju sve sljedeće kriterije:

a) nastali su za vrijeme razdoblja provedbe programa u skladu s ugovorom osim troškova koji se odnose na završne izvještaje, troškova revizije i troškova vrednovanja, a plaćeni su do datuma odobravanja završnog izvještaja. Usluge ili radove mogu započeti prije početka provedbenog razdoblja, ali ugovori ne mogu biti sklopljeni prije prvog dana razdoblja provedbe ugovora,

b) moraju biti navedeni u ukupnom predviđenom proračunu programa.

c) nužni su za provođenje programa koji je predmetom dodjele financijskih sredstava,

d) mogu biti identificirani i provjereni i koji su računovodstveno evidentirani kod korisnika financiranja prema važećim propisima o računovodstvu neprofitnih organizacija,

e) trebaju biti umjereni, opravdani i usuglašeni sa zahtjevima racionalnog financijskog upravljanja, sukladno načelima ekonomičnosti i učinkovitosti.

U skladu s prihvatljivim troškovima iz stavka 1. ovoga članka i kada je to relevantno za poštivanje propisa o javnoj nabavi, prihvatljivim se smatraju sljedeći izravni troškovi korisnika financiranja i njegovih partnera:

* kotizacije, članarine, registracije, startnine i sl. za sve selekcije
* troškovi organizacije domaćih utakmica, turnira i sl. (uključuje samo troškove koje je svaki klub obavezan platiti da bi se natjecanje moglo održati – ne uključuje nagradne fondove, troškove smještaja (osim za suce i delegate), troškove prehrane, medalje, pehare i sl. )
* troškovi putovanja – odnosi se samo na sportaše i trenere (prateće osobe se ne računaju u ukupan broj); troškovi se odnose samo na natjecanja u redovnoj ligi ili na prvenstvo županije ili Hrvatske (pozivni turniri i međunarodni turniri koji nisu u kalendaru matičnog saveza se ne obračunavaju)
* ostalo – liječnički pregledi; ostali troškovi poput pripreme terena na natjecanje i sl. (energenti ne ulaze u ovu i sl.). Sve navedene troškove iz ove stavke treba posebno navesti u dodatnom izvješću.

Prihvatljivim se **neće** smatrati sljedeći troškovi:

* dugovi i stavke za pokrivanje gubitaka ili dugova,
* dospjele kamate,
* stavke koje se već financiraju iz javnih izvora,
* kupovina zemljišta ili građevina, osim kada je to nužno za izravno provođenje programa ili projekta, kada se vlasništvo mora prenijeti na korisnika financiranja i/ili partnere najkasnije po završetku programa ili projekta,
* gubici na tečajnim razlikama, ili
* zajmovi trećim stranama.

 **3. KAKO SE PRIJAVITI? OBVEZNA DOKUMENTACIJA**

Prijave, isključivo ispunjenje računalom, se podnose na posebnim obrascima:

3.1. Obrazac opisa programa/ projekta

3.2. Obrazac proračuna projekta

3.3 Popis priloga koje je potrebno priložiti uz prijavu

4. Obrazac izjave o nepostojanju dvostrukog financiranja

5. Obrasci 1-4 kriterija

Svi propisani obrasci trebaju biti potpisani i ovjereni pečatom od strane ovlaštene osobe podnositelja zahtjeva i voditelja programa ili projekta i dostavljeni u izvorniku, u broju primjeraka koji je propisan uvjetima natječaja. U slučaju kada se prijavna dokumentacija podnosi elektroničkim putem, davatelju financijskih obvezno se dostavlja jedan tiskani potpisani i ovjereni primjerak prijave.

**3.1.1 Sadržaj Opisnog obrasca**

Opisni obrazac projekta / programa dio je obvezne dokumentacije.

Sadrži podatke o prijavitelju, partnerima te sadržaju projekta / programa koji se predlaže za financiranje.

Obrasci u kojima nedostaju podaci vezani uz sadržaj projekta neće biti uzeti u razmatranje.

Obrazac je potrebno ispuniti na računalu. Rukom ispisani obrasci neće biti uzeti u razmatranje.

Ukoliko opisni obrazac sadrži gore navedene nedostatke, prijava će se smatrati nevažećom.

**3.2.1 Sadržaj obrasca Proračuna**

Obrazac Proračuna dio je obvezne dokumentacije. Ispunjava se na hrvatskom jeziku i sadrži podatke o svim izravnim i neizravnim troškovima projekta / programa, kao i o bespovratnim sredstvima koja se traže od davatelja.

Prijava u kojima nedostaje obrazac Proračuna neće biti uzeta u razmatranje, kao ni prijava u kojoj obrazac proračuna nije u potpunosti ispunjen.

Obrazac je potrebno ispuniti na računalu. Rukom ispisani obrasci neće biti uzeti u razmatranje.

**3.3. Popis priloga koje je potrebno priložiti uz prijavu**

1. **Popunjen i ovjeren opći obrazac**
2. **Popunjeni i ovjereni programski obrasci**
3. **Ovjeren obrazac o nepostojanju dvostrukog financiranja te točnosti i istinitosti podataka**
4. **Rješenja o upisu u Registar udruga Republike Hrvatske (rješenje ureda državne uprave) koje dokazuje mandat osoba za zastupanje i usklađivanje Statuta sa Zakonom o udrugama ili izvadak iz Registra udruga**
5. **Presliku izvatka o upisu u Registar sportskih djelatnosti,**
6. **Dokaz o upisu u Registar neprofitnih organizacija ( RNO broj)**
7. **Presliku diplome ili licence stručnih osoba u udruzi ( trenera )**
8. **Dokaz o sudjelovanju na natjecanju koje je navedeno za bodovanje (završni bilten sa natjecanja, službeni glasnik ili konačna tablica s poretkom sudionika)**
9. **Popis registriranih članova**
10. **Kopija zapisnika sa zadnje sjednice Skupštine,**
11. **Program rada za 2025. godinu**
12. **Financijski plan za 2025. Godinu**
13. **Potvrda o nekažnjavanju osobe ovlaštene za zastupanje udruge i osobe voditelja programa/ projekta**
14. **Dokaz o plaćenim doprinosima, porezima i drugim davanjima prema državnom proračunu**

**3.4 Gdje poslati prijavu?**

Obvezne obrasce i propisanu dokumentaciju potrebno je poslati u papirnatom i/ili elektroničkom obliku.

Prijava na natječaj dostavlja se preporučeno poštom ili osobno.

Prijave se šalju na sljedeću adresu:

**Zajednica sportskih udruga Grada Kutine, Hrvatskih
 branitelja 8, 44320 Kutina (Športski centar Kutina**)

ILI mailom na zajednicasportovakt@gmail.com

**3.5. Rok za slanje prijave**

Rok za prijavu na natječaj je **27. veljače 2025.godine**

Prijava je dostavljena u roku ako je na prijamnom pečatu razvidno da je zaprimljena u pošti do kraja datuma koji je naznačen kao rok za prijavu na natječaj.

U slučaju da je prijava dostavljena osobno u Zajednicu, prijavitelju će biti izdana potvrda o točnom vremenu prijama pošiljke.

Sve prijave poslane izvan roka neće biti uzete u razmatranje.

**3.6. Kome se obratiti ukoliko imate pitanja?**

Sva pitanja vezana uz natječaj mogu se postaviti elektroničkim putem, slanjem upita na sljedeću adresu: zajednicasportovakt@gmail.com ili Zajednica sportskih udruga Grada Kutine, Hrvatskih branitelja 8, Kutina (Športski centar Kutina) te na broj telefona predsjednika ili tajnice Zajednice.

Odgovori na pojedine upite u najkraćem mogućem roku poslat će se izravno na adrese onih koji su pitanja postavili, a odgovori na najčešće postavljena objavit će se na sljedećoj web stranici Grada Kutine [www.kutina.hr](http://www.kutina.hr) i službenim stranicama Zajednice sportskih udruga grada Kutine i to najkasnije 7 dana prije isteka natječaja.

U svrhu osiguranja ravnopravnosti svih potencijalnih prijavitelja,

davatelj sredstava ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.

**4. PROCJENA PRIJAVA I DONOŠENJE ODLUKE O DODJELI SREDSTAVA**Sve pristigle i zaprimljene prijave proći će kroz sljedeću proceduru:

**4.1. Pregled prijava u odnosu na formalne uvjete Javnog poziva**

Davatelj financijskih sredstava ustrojava posebno tijelo za provjeru formalnih uvjeta natječaja (dalje: Povjerenstvo za provjeru formalnih uvjeta natječaja)

Povjerenstvo za provjeru formalnih uvjeta javnog poziva utvrđuje:

* je li prijava dostavljena na javni poziv u zadanome roku,
* jesu li dostavljeni, potpisani i ovjereni svi obvezni obrasci,
* je li dostavljena sva obvezna popratna dokumentacija,

Nakon provjere svih pristiglih i zaprimljenih prijava u odnosu na formalne uvjete javnog poziva, povjerenstvo izrađuje popis svih prijavitelja koji su zadovoljili formalne uvjete, čije se prijave stoga upućuju na procjenu kvalitete, kao i popis svih prijavitelja koji nisu zadovoljili formalne uvjete natječaja.

Također, davatelj će pisanim putem obavijestiti sve prijavitelje koji nisu zadovoljili propisane uvjete o razlozima odbijanja njihove prijave.

**4.2. Ocjena prijava koje su zadovoljile propisane uvjete javnog poziva**

Davatelj financijskih sredstava ustrojava Povjerenstvo za procjenu kvalitete/vrijednosti prijava.

Svaka pristigla i zaprimljena prijava ocjenjuje se temeljem Kriterija za sufinanciranje sportskih udruga članica Zajednice sportskih udruga Grada Kutine, a koji su naznačeni na obrascima programa za koje se traži financiranje.

**4.3. Obavijest o donesenoj odluci o dodjeli financijskih sredstava**

 Svi prijavitelji, čije su prijave ušle u postupak ocjene, biti će obaviješteni o donesenoj odluci o dodjeli financijskih sredstava projektima/programima u sklopu natječaja

Udruge se mogu žaliti na donesene odluke o dodjeli financijskih sredstava pisanim putem u roku od 8 dana od dana dobivene odluke o dodjeli financijskih sredstava.

**5. POPIS NATJEČAJNE DOKUMENTACIJE**

 1. Javni poziv

 2. Upute

 3. Opći obrazac (podaci klubovi)

 4. Programski zahtjev – sportske udruge

 5. Programski zahtjev – energenti

 6. Programski zahtjev – sportske manifestacije

 7. Kriteriji – javni poziv

 8. Obrasci 1- 4

 9. Kriteriji – energenti

 10. Izjava – dvostruko financiranje

PREDSJEDNIK ZSU GRADA KUTINE:

Robert Kolenc